MT Il-Ġurnal Uffiċjali ta’ l-Unjoni Ewropea C 43/13

Opinjoni tal-Kumitat tar-Reġjuni dwar “Abbozz ta' deċiżjoni tal-Kummissjoni rigward l-applikazzjoni tad-dispożizzjonijiet ta' l-Artikolu 86 tat-trattat KE għall-għajnuniet ta' l-Istat taħt forma ta' kumpens tas-servizz pubbliku kif ukoll dwar l-abbozz tad-direttiva li timmodifika d-direttiva 80/723/KEE tal-Kummissjoni rigward it-trasparenza tar-relazzjonijiet finanzjarji bejn l-Istati membri u l-intrapriżi pubbliċi u l-proġett ta' ħolqien tal-qafas komunitarju ta' għajnuniet ta' l-Istat taħt forma ta' kumpens tas-servizz pubbliku”

(2005/C 43/05)

IL-KUMITAT TAR-REĠJUNI

Ra l-abbozz ta' deċiżjoni tal-Kummissjoni rigward l-applikazzjoni tad-dispożizzjonijiet ta' l-Artikolu 86 tat-Trattat KE għall-għajnuniet ta' l-Istat taħt forma ta' kumpens tas-servizz pubbliku kif ukoll dwar l-abbozz tad-direttiva li jemenda d-direttiva 80/723/KEE tal-Kummissjoni rigward it-trasparenza tar-relazzjonijiet finanzjarji bejn l-Istati membri u l-intrapriżi pubbliċi u l-proġett ta' ħolqien ta' qafas komunitarju ta' għajnuniet ta' l-Istat taħt forma ta' kumpens tas-servizz pubbliku,

Ra l-ittra bid-data tad-19 ta' Marzu 2004 ta' Mario Monti, membru tal-Kummissjoni Ewropea responsabbli mill-politika dwar il-kompetizzjoni, li tiddiskuti l-opinjoni tiegħu rigward l-Artikolu 265, paragrafu 1, tar-trattat li jwaqqaf il-Komunità Ewropea,

Ra d-deċiżjoni tal-President tiegħu tas-26 ta' Mejju 2004, li jqabbad lill-Kummissjoni għall-Politika ekonomika u soċjali biex tħejji opinjoni f'dan il-qasam,

Ra l-Artikolu 16 tat-Trattat li jwaqqaf il-Komunità Ewropea rigward is-servizzi ta' interess ekonomiku ġenerali, kif ukoll l-Artikoli 2, 5, 73, 81, 86, 87, 88 u 295 KE;

Ra l-Artikolu 36 tal-Lista Ewropea tad-Drittijiet Fundamentali rigward l-aċċess għas-servizzi ta' interess ekonomiku ġenerali;

Ra l-Artikolu III-6 ta' l-abbozz tal-Kostituzzjoni Ewropea;

Ra l-White Paper dwar is-servizzi ta' interess ġenerali (COM(2004) 374 final);

Ra d-deċiżjoni tal-Qorti tal-Ġustizzja tal-Komunitajiet Ewropej (minn issa 'l quddiem imsejħa CJCE) ta' l-24 ta' Lulju 2003, C-280/00 (“Altmark Trans”);

Ra l-opinjoni tiegħu ta' l-20 ta' Diċembru 2003 dwar il-Green paper dwar is-servizzi ta' interess ġenerali (COM (2003) 270 final, CdR 149/2003 fin) (1),

Ra l-opinjoni tiegħu dwar il-Komunikazzjoni tal-Kummissjoni dwar is-Servizzi ta' interess ġenerali fl-Ewropa (COM (2000) 580 final – CdR 470/2000 fin) (2),

Ra l-opinjoni (CdR 155/2004 rev 1) adottata mill-Kummissjoni għall-Politika Ekonomika u soċjali tas-6 ta' Lulju 2004 (rapporteur: Is-Sur Claudio MARTINI, President tar-Reġjun Toskana (IT-PSE);

Jikkunsidra li skond id-deċiżjoni Altmark Trans, il-kumpens mogħti għall-provvista tas-servizzi ta' interess ġenerali ma jiffurmawx għajnuniet ta' l-Istat u b'hekk mhumiex sottomessi għall-obbligu ta' notifika minn qabel u għall-approvazzjoni tal-Kummissjoni dejjem jekk erba' kondizzjonijiet ikunu rispettati:

— Il-benefiċjarju għandu jkun imqabbad iwettaq missjoni ta' servizz pubbliku definiti b'mod ċar;

— Il-parametri li fuq il-bażi tagħhom isir il-kalkolu tal-ħlas kompensatorju għandhom ikunu stabbiliti minn qabel b'mod oġġettiv u trasparenti;

— Il-kumpens ma jistax jaqbeż l-ispiża maħluqha mis-self tas-servizz pubbliku meta jitnaqqsu l-benefiċċji meħuda mill-għoti tas-servizz imsemmi (madankollu l-kumpens jista' jinkludi benefiċċju raġonevoli);

— Ir-raba' fatt hu li meta l-intrapriża li se tkun inkarigata mill-provvediment ta' servizzi pubbliċi ma ntagħżlitx permezz ta' sejħa għall-offerta li tippermetti li jkun assigurat li l-kandidat joffri dawn is-servizzi bl-inqas spejjeż għall-kollettività, il-livell ta' kumpens meħtieġ għandu jirriżulta minn analiżi ta' l-ispejjeż li tiltaqa' magħhom kumpanija medja adegwata biex tissodisfa l-esiġenzi tal-provvediment ta' dan is-servizz pubbliku. Għandha tingħata konsiderazzjoni tal-qligħ iġġenerat minn dan il-proveddiment ta' servizz kif ukoll profitt raġonevoli;

Jikkunsidra b'mod partikolari li l-KESE jqis li, minkejja l-kriterji msemmija fid-deċiżjoni Altmark Trans, kumpens mogħti f'isem il-provvista ta' servizz pubbliku mhux forma notifikabbli ta' għajnuna ta' l-Istat jekk il-benefiċjarju jkun magħżul fil-qafas ta' proċedura ta' sejħa għall-offerti miftuħa u trasparenti biss. Fin-nuqqas ta' dan, jaqbel li jintwera li dan il-kumpens ma jiffurmax l-għajnuna ta' l-Istat jekk il-benefiċjarju jista' juri li l-benefiċjarju tal-kumpens pubbliku ma jirċevix minn qabel ħlief l-ispiża supplimentari netta wara t-tnaqqis tal-benefiċċji li l-provvista tas-servizz bi prezz raġonevoli tagħti lil kull intrapriża mmexxija tajjeb u mgħammra tajjeb b'numru biżżejjed ta' ħaddiema.

Jikkunsidra li skond id-deċiżjoni “Altmark Trans”, il-forom l-oħra kollha ta' kumpens ġejjin mill-għajnuna ta' l-Istat u b'hekk huma sottomessi għar-regoli ta' notifika minn qabel.

Adotta b'unanimità, l-opinjoni segwenti matul is-sessjoni plenarja numru 56 tad-29 u t-30 ta' Settembru (laqgħa tad-29 ta' Settembru).

1. Osservazzjonijiet ġenerali tal-Kumitat tar-Reġjuni

Dwar id-deċiżjoni Altmark Trans

IL-KUMITAT TAR-REĠJUNI

1.1. Iqis li l-intervent ta' l-imħallef komunitarju hu aktar bżonnjuż u ta' impatt kbir tant li l-leġislatur komunitarju ma kellux għalfejn jiddefinixxi r-regoli suxxettibli għall-għoti ta' sigurtà ġuridika adegwata rigward is-servizzi ta' interess ekonomiku ġenerali;

1.2. Jifraħ bil-fatt li l-ewwel żewġ kriterji tad-deċiżjoni Altmark Trans, jiġifieri l-obbligu li l-missjoni tas-servizz pubbliku li minnha l-benefiċjarju tas-servizz pubbliku hu inkarigat tkun definita sew u li jiġi stabbilit minn qabel u b'mod oġġettiv u trasparenti l-parametri li fuq il-bażi tagħhom jiġu kkalkulati l-ħlasijiet kompensatorji, jobbligaw lill-gruppi territorjali għal sforz ta' definizzjoni tal-kuntratti tas-servizz pubbliku. Dan l-isforz jikkontribwixxi għal aktar trasparenza u responsabilizzazjoni demokratika fil-ġestjoni tas-servizzi ta' interess ekonomiku ġenerali;

1.3. Jinnota li l-intrapriżi li jipprovdu servizzi ta' interess ekonomiku ġenerali jistgħu jsibu xi diffikultajiet biex jifhmu s-sens tar-raba' kriterju tar-raba' kriterju tad-deċiżjoni Altmark Trans, u li jipprevedi li: “fejn l-għażla ta' l-intrapriża inkarigata mit-twettiq ta' l-obbligi tas-servizz pubbliku mhux ma tkunx magħżula minn sejħa għall-offerti, il-livell tal-kumpens meħtieġ kien determinat fuq bażi ta' analiżi ta' l-ispejjeż ta' intrapriża tipika li hi mmexxija tajjeb u għandha l-mezzi adegwati biex toffri s-servizz pubbliku, b'kunsiderazzjoni tar-riċevuti rilevanti u profitt raġonevoli biex jitwettqu dawn l-obbligi”.

1.4. Jistaqsi dwar id-definizzjoni ekonomika tan-nozzjoni “ta' intrapriża mmexxija tajjeb u mgħammra b'mezzi adegwati biex tforni s-servizz pubbliku”. Din l-integrazzjoni tant hi importanti li fid-deċiżjoni tagħha tat-3 ta' Lulju 2003 fl-affarijiet konġunti C-83/01, C-93/01 u 94/01 (“Chronopost SA”), il-CJCE qieset li intrapriża inkarigata mill-ġestjoni ta' servizz ta' interess ekonomiku ġenerali tista' “ssib ruħha f'sitwazzjoni differenti ħafna minn dik ta' intrapriża privata li taħdem fil-kondizzjonijiet normali tas-suq” (punt 33).

1.5. Barra minn hekk jikkonsidra li d-deċiżjoni tal-Qorti Ewropea, u b'mod partikolari t-tielet u r-raba' kriterji, jeħtieġu azzjoni normativa komunitarja urġenti sabiex jiġu misħuq li l-intrapriżi involuti f'missjoni ta' servizz ta' interess ġenerali għandhom ikunu konformi ma' l-esiġenzi tad-deċiżjoni Altmark Trans; Jifraħ lill-Kummissjoni talli ħadet l-inizjattiva biex tipproponi tali azzjonijiet normattivi malajr.

1.6. Hu inkwetat dwar il-fatt li l- Qorti Ewropea adottat interpretazzjoni wiesa' ħafna tan-nozzjoni ta' effett potenzjali ta' skambji intra-komunitarji li anke l-intrapriżi involuti f'missjoni ta' servizz pubbliku fuq livell lokali strettament definit huma suxxettibli għad-dispożizzjonijiet ta' l-Artikolu 87.1.

1.7. Jaħseb li n-nuqqas ta' notifika ta' kumpens kompatibbli mal-kriterji “Altmark Trans” jirrapreżentaw fuq medda ta' żmien- u ġaladarba ssir id-definizzjoni ta' l-obbligazzjonijiet tas-servizz pubbliku- tnaqqis fuq il-piż pubbliku amministrattiv li jserraħ fuq il-gruppi territorjali, iżda li dan it-tnaqqis mhux garanzija ta' sigurtà ġuridika sħiħa: fil-fatt hem bżonn li jiġi antiċipat il-każ tal-figura fejn awtorità pubblika tkun, bona fide, ikkunsidrat li m'għandhiex tinnotifika bl-għajnuna, peress li tissodisfa l-kriterji Altmark Trans, iżda fejn aktar 'il quddiem intrapriża tal-kompetizzjoni tirrikorri għall-ġustizzja u tikseb il-kwalifika ta' l-għajnuna involuta bħala illegali. Imbgħad xi jkunu l-mekkaniżmi tar-rimbors?

Dwar il-metodoloġija tal-Kummissjoni

IL-KUMITAT TAR-REĠJUNI

1.8 Jinnota li fil-Green Paper intlaqgħu numru kbir ta' kontribuzzjonijiet evalwati skond id-dokument SEC(2004) 326 tad-29 ta' Marzu 2004, li enfassizaw it-talba kbira ħafna ta' sigurtà u stabilità fil-qafas ġuridiku li fih joperaw is-servizzi ta' interess ekonomiku ġenerali (minn issa 'l quddiem magħrufa bħala SIEG);

1.9 iħoss li, fix-xogħol preparatorju li jmiss, il-Kummissjoni għandha tistima b'mod aħjar l-interazzjonijiet bejn il-kompetizzjoni, il-ksib pubbliku u l-leġislazzjoni dwar l-għajnuna ta' l-istat mill-ottika ta' l-implimentazzjoni, sabiex il-ftuħ-jekk mixtieq-ta' provvista ta' servizz lill-fornituri ta' servizzi privati, jista' jsir b'mod kalm u effettiv;

1.10 Josserva li l-KtR għandu jibqa' jinvolvi ruħu biex jiggarantixxi kunsiderazzjoni aktar wiesa' ta' l-interess pubbliku fl-organizzazzjoni tas-servizzi ta' interess ġenerali (minn hawn 'il quddiem SIĠ), fl-ispeċifikazzjoni tagħhom u fir-responsabilitajiet tal-kunsilli lokali f'dan il-qasam. Is-SIĠ huma parti mill-mudell soċjali Ewropew u għandu jinstab bilanċ bejn id-dritt tal-livell lokali li jamministra s-servizzi s-servizzi u l-esiġenzi tal-ġurisprudenza tal-Qorti tal-Ġustizzja ta' l-UE, partikolarment fir-rigward tat-trasparenza u r-rikors lejn proċeduri kompetittivi;

1.11 Jifraħ għall-fatt li l-Kummissjoni ddeċidiet li tiftaħ konsultazzjoni mal-Kumitat tar-Reġjuni dwar l-abbozz ta' deċiżjoni li teżenta l-finanzjament pubbliku ta' skala baxxa u l-abbozz ta' direttiva li temenda d-Direttiva 80/723/CEE tal-Kummissjoni dwar it-trasparenza fir-relazzjonijiet finanzjarji bejn l-Istati Membri u intrapriżi pubbliċi li jingħataw għajnuna;

1.12. Jirrimarka li din il-konsultazzjoni toħloq preċedent peress li din hi l-ewwel darba li l-Kummissjoni qed tikkonsulta lill-KTR f'qasam marbut mal-Kapitlu tal-KE dwar ir-regoli tal-kompetizzjoni (Artikoli 81 sa 93);

1.13. Jassumi li din il-konsulazzjoni hi waħda mill-ewwel implimentazzjonijiet tal-prinċipji tal-Kummissjoni mħabbra fid-dokumenti tagħha li segwew il- White Paper dwar il-Governance Ewropea (3) u torbot mal-ħtieġa ta' involviment akbar ta' l-awtoritajiet reġjonali u lokali fit-tħaddim tas-sistema ta' teħid ta' deċiżjonijiet u partikolarment f'dokumenti li huma ekwivalenti għal deċiżjoni;

1.14. Jikkunsidra li d-djalogu li nbeda għandu jitkompla fil-qafas tad-dibattitu dwar l-inklużjoni tal-Kummissjoni ta' qafas ta' finanzjament tas-servizz pubbliku fuq skala kbira.

1.15. Jistaqsi dwar is-simultanjetà tad-dibattitu li nbeda fi Frar 2004 dwar il-proposti tal-Kummissjoni li saru immedjament wara d-deċiżjoni fil-każ 'Altmark Trans' u dawk li jinsabu fil-White Paper dwar is-servizzi ta' interess ġenerali (4), pubblikata fit-12 ta' Mejju 2004. Fil-fatt, il-White Paper tindika li l-Kummissjoni għandha l-intenzjoni li tibda serje ta' miżuri li għandhom l-għan li jikkjarifikaw u jissimplifikaw il-qafas ġuridiku marbut mal-finanzjament ta' l-obbligi tas-servizz pubbliku minn Lulju 2005, wara li numru ta' elementi ta' dan il-pakkett diġà tpoġġa għall-konsultazzjoni fil-forma ta' abbozzi.

Dwar ix-xogħlijiet tal-Konferenza Intergovernattiva

IL-KUMITAT TAR-REĠJUNI

1.16. Jifraħ għall-fatt li Artikolu III-6 (5) tal-Proġett għall-Trattat Kostituzzjonali li jistipula li l-liġi Ewropea tideffinixxi l-prinċipji u kondizzjonijiet (marbuta mal-post u r-rwol tas-servizzi ta' interess ekonomiku ġenerali) mingħajr preġudizzju għas-saħħa ta' l-Istati Membru, skond il-Kostituzzjoni, li jipprovdu, jeżegwixxu u jiffinanzjaw dawn is-servizzi. (6) Barra minn hekk, il-Kumitat tar-Reġjuni jifraħ li t-trattat seta' jagħti l-possibilità li jiġu adottati atti normativi komuni rigward is-servizzi ta' interess ġenerali; kif ukoll, wieħed ma kienx isib ruħu aktar fis-sitwazzjoni fejn l-unika possibilità li jiġu adottati tali regoli tkun dik li jintuża kapitlu mis-suq intern; grazzi għal bażi ġuridika awtonoma, Artikoli III-6 għandu klawżola ta' applikazzjoni ġenerali, li mhix marbuta mal-qafas limitat tas-suq intern u l-kompetizzjoni.

2. Osservazzjonijiet dwar l-abbozz għal Deċiżjoni tal-Kummissjoni dwar it-twettiq tad-dispożizzjonijiet ta' Artikolu 86 tat-Trattat tal-KE dwar l-għajnuna statali bħala forma ta' kumpens għas-servizz pubbliku.

IL-KUMITAT TAR-REĠJUNI

2.1. Jinnota li l-proposta għal deċiżjoni għandha l-għan li tiddetermina bilanċ bejn ir-regoli dwar il-kompetizzjoni u l-eżerċizzju ta' servizz ta' interess ekonomiku ġenerali. Il-proposta tiddetermina l-ipoteżi ta' kumpens li ma jilħqux il-kriterji ta' Altmark Trans iżda li jistgħu jkunu eżentati mir-regoli tal-kompetizzjoni (Artikoli 87 u 88 TKE) b'mod li l-għajnuna statali tkun parti mill-obbligi tas-servizz pubbliku u ma toħloqx danni għall-kompetizzjoni.

2.2. Jinnota li, sal-miżura fejn l-għan tad-deċiżjoni hu d-determinazzjoni ta' l-għajnuna statali mogħtija skond id-dispożizzjonijiet ta' l-Artikolu 88 tat-TKE, l-għażla ta' l-Artikolu 86.3 bħala bażi ġuridika komuni minflok id-deċiżjoni bħala att normattiv hi xierqa. L-intrapriżi konċernati huma dawk li se jibbenefikaw mill-għajnuna statali iżda li m'għandhomx id-dmir li jaqgħu taħt ir-regoli tal-kompetizzjoni bħala provdituri ta' servizz ekonomiku ta' interess ġenerali li ma jħallix effett fuq is-suq.

2.3. Japprova l-eżenzjoni tan-notifika għall-finanzjament tas-servizz pubbliċi għall-isptarijiet u l-abitazzjonijiet soċjali għar-raġunijiet segwenti: — l-ispejjeż għoljin minħabba n-natura ta' l-investimenti fl-infrastruttura u art u l-fatt li l-għajnuna tirrispondi għall-għanijiet ta' tqassim tad-dħul u s-solidarjetà mingħajr intervent fil-kuntest tal-kompetizzjoni; — l-impossibilità amministrattiva tas-servizzi tal-Kummissjoni li jittrattaw n-numru ta' notifiki lokali li jkollhom jiltaqgħu magħhom mingħajr provvediment ta' eżenzjoni;

2.4. Jikkalkula li l-esklużjoni mill-qafas ta' applikazzjoni tar-regoli dwar il-kompetizzjoni, u b'konsegwenza l-eżenzjoni tal-bżonn ta' notifika, għandha tkun estiża għas-servizzi ta' interess ġenerali marbuta mal-funzjonijiet essenzjali ta' l-awtoritajiet pubbliċi, u partikolament għad-djar tal-Gven u l-isptarijiet pubbliċi, l-edukazzjoni u s-servizzi soċjali ta' interess ġenerali, fil-miżura fejn dawn jassumu l-funzjonijiet ta' sigurtà soċjali u ta' inklużjoni soċjali u li l-missjoni ta' interess ġenerali għall-popolazzjoni ma tistax tintlaħaq mis-suq. Il-kontroll tal-Kummissjoni għandu jkun limitat għal każi ta' abbuż evidenti tal-poter ta' diskrezzjoni fil-kuntest tad-definizzjoni tas-servizzi;

2.5. Jistieden lill-Kummissjoni biex tippreċiża, wara l-proposti li ġew sottomessi għall-konsultazzjoni u speċjalment b'kunsiderazzjoni tal-ġurisprudenza tal-Qorti tal-Ġustizzja, mhux biss liema huma s-servizzi kkunsidrati bħala dawk ta' mingħajr karattru ekonomiku u għalhekk jiġu esklużi mill-obbligu tan-notifika, iżda wkoll il-kamp ta' l-attivitajiet li, minkejja li għandhom sa ċertu punt karattru ekonomiku, għandhom speċifikzzjonijiet partikolari bħala espressjoni ta' l-interess ġenerali u jistgħu għalhekk jitolbu adattament tar-regoli permezz ta' l-applikazzjoni ta' Artikolu 86, paragrafu 2. Il-Komunikazzjoni dwar is-servizzi soċjali u tas-saħħa mħabbra mill-Kummissjoni għas-Sajf 2005 tista' tkun l-okkażjoni biex tingħata bidu għal riflessjoni ġenerali dwar dawn l-ispeċifikazzjonijiet ta' interess ġenerali fl-istess qafas ta' l-attivitajiet ekonomiċi.

2.6. Jirrimarka li r-rati massimi għandhom ikunu stipulati b'tali mod li l-Kummissjoni tista' fil-futur tikkonċentra l-verifiki tagħha każ b'każ fil-każi mhux tipiċi li jirrappreżentaw saħħa ekonomika eċċezzjonali. Għalhekk, jeħtieġ li r-rati jieħdu kunsiderazzjoni ta' l-istituzzjonijiet li tradizzjonalment iwettqu missjonijiet ta' servizz pubbliku fl-Istati Membri u ta' l-ispejjeż li ġeneralment ikunu marbuta ma' dawn l-attivitajiet. Ilqafas ta' l-applikazzjoni tad-deċiżjoni preżenti għandha fil-prinċipju tkun miftuħa għall-intrapriżi li d-dħul annwali totali nett mit-taxxi mill-attivitajiet kollha ma jaqbiżx il-50miljun Ewro u fejn l-ammont annwali tal-kumpens għas-servizz pubbliku mhux aktar minn ma jkunx aktar minn 15-il miljun Ewro. Dan ifisser li jeħtieġ li tkun mibdula d-direttiva dwar it-trasparenza bħala konsegwenza.

2.7. Jistaqsi dwar l-eżenzjoni proposta fl-Artikolu 1 (iv), għal kumpens għat-trasport marittimu lejn gżejjer koperti minn regolamenti settorjali, jekk it-trasport annwali ma jaqbiżx il-100,000 passiġġier: — fir-rigward ta' l-ispeċifiċità tat-trasport marittimu intern ta' l-Istati Membri (kabotaġġ marittimu), ma jkunx aktar xieraq li jkun adottat att differenti fuq bażi ta' l-Artikolu 73 tat-Trattat ? — meta l-prinċipju ta' l-eżenzjoni propost fl-Artikolu 1 iv) ikun aċċettat, il-volum tat-traffiku annwali se jkun marbut mal-konnessjoni jew fuq il-volum operat mill-intrapriża li tkun investiet f'missjoni ta' servizz pubbliku ?

2.8. Jikkalkula li fil-każ fejn il-kompens josserva l-kundizzjonijiet stabbiliti fl-Artikolu 5 ta' l-abbozz għal Deċiżjoni, il-ħtieġa ta' notifika preliminari mhix evidenti.

2.9. Jirrimarka li n-nozzjoni ta' kumpens kif definit fl-Artikolu 5 hu suxxettibbli għal interpretazzjonijiet żbaljati minħabba li t-terminu kumpens jirreferi esklussivament għal trasferimenti ben l-awtorità pubblika u l-intrapriża inkarigata millli provvista tas-servizz bl-għan li dan ikopri d-defiċits strutturali jew tas-sitwazzjoni ekonomika. Għalhekk għandu jkun inkluż ukoll l-ispejjeż finanzjarju marbuta ma' l-art u t-telf fil-valur tat-tariffi.

2.10. Jikkalkula li l-Artikolu 6, bl-obbligu ta' akkontabilità (accountancy) separata, jista' joħloq spejjeż żejda għall-intrapirżi żgħar u medji li jidħlu fil-qafas ta' eżenzjoni ta' din id-deċiżjoni.

2.11. Jinnota li l-Artikolu 7 jipprevedi dispożizzjoni bl-informazzjoni bl-intenzjonijiet tal-Kummissjoni fir-rigward tal-modalitajiet ta' definizzjoni tal-kumpens. Din id-dispożizzjoni tidher eċċessivament iebsa fir-rigward taż-żminijiet. Barra minn hekk, il-fatt li l-awtoritajiet pubbliċi għandhom jiksbu r-regoli bid-definizzjoni tal-kumpens jew database bil-kumpens kollu li sar, jidher bħala miżura eċċessivament burokratika.

3. Osservazzjoni dwar l-abbozz ta' direttiva li temenda d-Direttiva 80/723/KEE tal-Kummissjoni dwar it-trasparenza fir-relazzjonijiet finanzjari bejn l-Istati Membri u l-intrapriżi pubbliċi li jiġu megħjuna

IL-KUMITAT TAR-REĠUNI

3.1. Jikkonkludi li d-deċiżjoni tal-każ Altmark Trans ħolqot xi effetti fir-rigward ta' l-obbligi ta' trasparenza li prattikament xejjnet l-effiċjenza tad-direttiva attwali, għaliex issa m'għadux possibbli li jiġi verifikat jekk il-kumpens intużax verament biex jintlaħqu l-obbligi tas-servizz pubbliku u mhux biex ikunu kopruti spejjeż ta' attivitajiet li jħallu profitt. Fil-mument fejn il-ġurisprudenza tal-Qorti Ewropea tal-Ġustizzja ppermettiet li dan il-kumpens ma jkunx meqjus bħala għajnuna Statali, id-direttiva tilfet il-possibilità li tivverifika t-trasparenza għall-intrapriżi kollha li jipprovdu servizz ekonomiku interess ġenerali li jibbenefikaw minn kumpens li ma jaqax taħt għajnuna. Minn hawn toħroġ il-ħtieġa ta' riforma fid-direttiva fejn jiġi mibdul il-kunċett ta' għajnuna statali għal dak ta' kumpens għall-obbligu tas-servizz pubbliku.

3.2. Ma jaqbilx mal-proposta tal-Kummissjoni li tħassar l-Artikolu 4, 2 ċ), għaliex din il-miżura twassal biex jikber il-kamp ta' applikazzjoni tal-ħtieġa ta' akkontabilità seperata anke għall-intrapriżi li jibbenefikaw mill-kumpens li josserva l-kriterji ta' Altmark Trans jew l-eżenzjonijiet proposti mill-Kummissjoni.

4. Proġett ta' dixxiplina komunitarja ta' Għajnuna Statali taħt forma ta' kumpens għall-obbligi tas-servizz pubbliku

IL-KUMITAT TAR-REĠJUNI

4.1. jagħraf li l-proġett ta' dixxiplina f'punt 5 jistabbilixxi li 'id-dispożizzjoni tad-dixxiplina preżenti japplikaw ħlief għad-dispożizzjonijiet komunitarji li japplikaw fil-qasam tas-sejħiet għall-offerti pubbliċi. Riferiment analogu hu preżenti fit-22 premessa ta' l-abbozz ta' deċiżjoni. Fir-rigward ta' l-għażla ta' l-intrapriża li se tingħata l-obbligu ta' servizz pubbliku, tali riferimenti għandhom ikunu interpretati fis-sens li meta l-għażla ta' l-intrapriża ssir permezz ta' kompetizzjoni trasparenti u mhux diskriminatorja, teżisti suppożizzjoni li m'hemmx kumpens eċċessiv, u b'hekk, b'konsegwenza, li l-għajnuna hi legali. Madankollu, l-użu ta' proċedura ta' kompetizzjoni għall-għażla ta' l-intrapriża li se tkun responsabbli mis-servizz pubbliku hi biss possibilità waħda u mhix obbligatorju biex l-għajnuna tkun legali.

4.2. jesprimi d-dubji tiegħu dwar il-proposta biex il-parametri ta' kalkolazzjoni (punt 10, nru. 5) ikunuu jistgħu 'jikkunsidraw l-ispejjeż speċifiċi li saru effettivament mill-intrapriżi fir-reġjuni li jaqgħu taħt l-ex-Artikolu 87, paragrafu 3, a) u ċ) tat-Trattat tal-KE . Jidher li proposta ta' dan it-tip tista' twassal għal sitwazzjoni konfuża għaliex l-għan tal-proġett ta' dixxiplina għandu jkun dak li jkunu kkunsidrati 'l-ispejjeż spefiċfi li effettivament saru' minn intrapriża responsabbli mit-twettiq ta' obbligu ta' servizz pubbliku, li jfisser li f'dan il-kuntest il-lok ta' l-intrapriża m'għandux ikun rilevanti. Wara kollox, il-formulazzjoni proposta tista' twassal biex tinftiehem li l-kumpens mogħti għal obbligu ta' servizz pubbliku jingħata biex jingħaqad flimkien ma' għajnuniet statali bi skopijiet reġjonali.

Brussel, 29 ta' Settembru 2004. Il-President tal-Kumitat tar-Reġjuni Peter STRAUB

(1) GU C 73 tat-23.3.2004, p. 7

(2) GU C 19 tat-22.1.2002, p. 8

(3) Ara: Opinjoni tal-KtR tat-2 ta' Lulju 2003 dwar is-segwitu tal-White Paper dwar il-Governance Ewropea (rapporteur Michel Delebarre (PSE/F): COM (2001) 428 final, COM (2002) 704 final, COM (2002) 705 final, COM (2002) 709 final, COM (2002) 713 final, COM (2002) 718 final, COM (2002) 719 final, COM (2002) 725 final2

(4) COM (2004) 374 final

(5) Fil-qafas tan-numerazzjoni ġdida ta' l-Abbozz ta' Trattat Kostituzzjonali ppreżentat mill-Konferenza Intergovernattiva fid-dokument CIG 87/1/04 fit-13 ta' Ottubru 2004, Artikolu III-6 sar Artikolu III-122

(6) Cf.Dokument tal-Presidenza 76/04 tat-13 ta' Mejju 2004